CELEX: 32011D0453
Language: el
Date: 2011-07-13 00:00:00
Title: 2011/453/ΕΕ: Εκτελεστική απόφαση της Επιτροπής, της 13ης Ιουλίου 2011 , σχετικά με την έγκριση κατευθυντηρίων γραμμών για την υποβολή εκθέσεων από τα κράτη μέλη δυνάμει της οδηγίας 2010/40/ΕΕ του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2011) 4947]

23.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 193/48
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 13ης Ιουλίου 2011
   σχετικά με την έγκριση κατευθυντηρίων γραμμών για την υποβολή εκθέσεων από τα κράτη μέλη δυνάμει της οδηγίας 2010/40/ΕΕ του Ευρωπαϊκού Κοινοβουλίου και του Συμβουλίου
   [κοινοποιηθείσα υπό τον αριθμό Ε(2011) 4947]
   (2011/453/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2010/40/ΕΕ του Ευρωπαϊκού Κοινοβουλίου και του Συμβουλίου, της 7ης Ιουλίου 2010, περί πλαισίου ανάπτυξης των Ευφυών Συστημάτων Μεταφορών στον τομέα των οδικών μεταφορών και των διεπαφών με άλλους τρόπους μεταφοράς (1), και ιδίως το άρθρο 15 παράγραφος 2,
   Εκτιμώντας τα ακόλουθα:
   
               (1)
            
            
               Το άρθρο 17 παράγραφος 1 της οδηγίας 2010/40/ΕΕ απαιτεί από τα κράτη μέλη να υποβάλουν στην Επιτροπή, έως τις 27 Αυγούστου 2011, έκθεση σχετικά με τις εθνικές δραστηριότητες και τα έργα τους στους τομείς προτεραιότητας.
            
         
               (2)
            
            
               Το άρθρο 17 παράγραφος 2 της οδηγίας 2010/40/ΕΕ απαιτεί από τα κράτη μέλη να κοινοποιήσουν στην Επιτροπή, έως τις 27 Αυγούστου 2012, πληροφορίες για τις εθνικές δράσεις όσον αφορά τα Ευφυή Συστήματα Μεταφορών (ΕΣΜ) που προβλέπονται για την επόμενη πενταετία.
            
         
               (3)
            
            
               Το άρθρο 17 παράγραφος 3 της οδηγίας 2010/40/ΕΕ απαιτεί από τα κράτη μέλη, μετά την αρχική έκθεση, να υποβάλουν έκθεση ανά τριετία σχετικά με την πρόοδο που σημειώθηκε στην εκτέλεση των δράσεων που αναφέρονται στο άρθρο 17 παράγραφος 1.
            
         
               (4)
            
            
               Το άρθρο 17 παράγραφος 2 της οδηγίας 2010/40/ΕΕ απαιτεί επίσης να εγκριθούν κατευθυντήριες γραμμές για την υποβολή εκθέσεων από τα κράτη μέλη.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της ευρωπαϊκής επιτροπής για τα Ευφυή Συστήματα Μεταφορών που συστάθηκε δυνάμει του άρθρου 15 παράγραφος 1 της οδηγίας 2010/40/ΕΕ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνονται οι κατευθυντήριες γραμμές για την υποβολή εκθέσεων από τα κράτη μέλη, όπως παρατίθενται στο παράρτημα.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 13 Ιουλίου 2011.
      
         
            Για την Επιτροπή
         
         Siim KALLAS
         
            Αντιπρόεδρος
         
      
   
   
      (1)  ΕΕ L 207 της 6.8.2010, σ. 1.
   
      ΠΑΡΑΡΤΗΜΑ
      
         ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΤΗΝ ΥΠΟΒΟΛΗ ΕΚΘΕΣΕΩΝ ΑΠΟ ΤΑ ΚΡΑΤΗ ΜΕΛΗ ΔΥΝΑΜΕΙ ΤΗΣ ΟΔΗΓΙΑΣ 2010/40/ΕΕ
      
      1.   Αρχική έκθεση
      
      Η έκθεση που αναφέρεται στο άρθρο 17 παράγραφος 1 της οδηγίας 2010/40/ΕΕ, εφεξής «η αρχική έκθεση», πρέπει να παρουσιάζει την τρέχουσα κατάσταση των εθνικών δραστηριοτήτων και έργων στους τομείς προτεραιότητας που αναφέρονται στο άρθρο 2 και στο παράρτημα I της οδηγίας 2010/40/ΕΕ.
      Η αρχική έκθεση πρέπει επίσης να περιλαμβάνει εισαγωγή που παρουσιάζει τη γενική επισκόπηση των εθνικών δραστηριοτήτων και έργων και τα σχετικά στοιχεία επικοινωνίας του κράτους μέλους, δηλαδή το όνομα του οργανισμού, τον τύπο του οργανισμού (Υπουργείο/εθνική αρχή/ανάδοχος/άλλοι), το όνομα του υπευθύνου επικοινωνίας, τη διεύθυνση ηλεκτρονικού ταχυδρομείου, τον αριθμό τηλεφώνου κ.λπ.
      Η πρώτη έκθεση πρέπει επίσης να περιλαμβάνει περιγραφή των εθνικών δραστηριοτήτων και έργων σε κάθε τομέα προτεραιότητας με, κατά περίπτωση και εφόσον κρίνεται σκόπιμο από το κράτος μέλος, περιγραφή των σχετικών πρωτοβουλιών, του στόχου τους, το χρονοδιάγραμμα, τα ορόσημα, τους πόρους, το (τα) κύριο(-α) ενδιαφερόμενο(-α) μέρος(-η) και το καθεστώς.
      Όπου είναι δυνατόν, παρέχονται αριθμητικά στοιχεία προκειμένου να μετρηθεί η πρόοδος καλύτερα και να διευκολυνθεί η πιθανή μελλοντική συγκριτική αξιολόγηση.
      2.   Πληροφορίες για τις εθνικές δράσεις ΕΣΜ
      
      Τα πληροφοριακά στοιχεία για τις εθνικές δράσεις ΕΣΜ που προβλέπονται για την επομένη πενταετία, οι οποίες αναφέρονται στο άρθρο 17 παράγραφος 2 της οδηγίας 2010/40/ΕΕ, πρέπει να συνίστανται σε μια γενική έκθεση σχετικά με τις δραστηριότητες που προβλέπονται για την επόμενη πενταετία σχετικά με την ανάπτυξη των ΕΣΜ στο κράτος μέλος. Η εν λόγω έκθεση πρέπει να περιλαμβάνει τουλάχιστον τις σχετικές πληροφορίες για τα ακόλουθα στοιχεία:
      
                  α)
               
               
                  περιγραφή της εθνικής προσέγγισης ή/και στρατηγικής για την ανάπτυξη και εξάπλωση των ΕΣΜ, συμπεριλαμβανομένων των κύριων στόχων της·
               
            
                  β)
               
               
                  περιγραφή του τεχνικού και νομικού πλαισίου που ισχύει για την ανάπτυξη και εξάπλωση των ΕΣΜ·
               
            
                  γ)
               
               
                  περιγραφή των δραστηριοτήτων εξάπλωσης των ΕΣΜ·
               
            
                  δ)
               
               
                  περιγραφή των εθνικών τομέων προτεραιότητας για δράσεις και σχετικά μέτρα, συμπεριλαμβανομένης της ένδειξης για τον τρόπο με τον οποίο σχετίζονται με τους τομείς προτεραιότητας που καθορίζονται στο άρθρο 2 της οδηγίας 2010/40/ΕΕ·
               
            
                  ε)
               
               
                  την εφαρμογή των τρεχουσών και προβλεπόμενων δράσεων που καλύπτουν:
                  
                              —
                           
                           
                              τα μέσα,
                           
                        
                              —
                           
                           
                              τους πόρους,
                           
                        
                              —
                           
                           
                              τη διαβούλευση και τους ενεργά συμμετέχοντες ενδιαφερόμενους,
                           
                        
                              —
                           
                           
                              τα ορόσημα,
                           
                        
                              —
                           
                           
                              την παρακολούθηση.
                           
                        
            3.   Εκθέσεις προόδου
      
      Οι εκθέσεις που πρέπει να υποβάλλονται σύμφωνα με το άρθρο 17 παράγραφος 3 της οδηγίας 2010/40/ΕΕ, εφεξής «οι εκθέσεις προόδου», πρέπει να έχουν την ίδια δομή με την αρχική έκθεση και να προβάλουν την πρόοδο που σημειώθηκε από την προηγούμενη έκθεση.